**אל ‏7 אוגוסט, 2022**

**חברות ההובלה**

**שלום רב,**

**הנידון: תיאום הסדרי עבודה בין חברות ההובלה לנמל הדרום באשדוד**

בהתאם לביקור מקצועי שנערך ביום רביעי 3.7.22 בנמל הדרום בהשתתפות: מנכ"ל הנמל אייל ברוך, סמנכ"ל תפעול נמל הדרום אבי ויינשטיין, יו"ר מועצת המובילים גבי בן - הרוש ומנכ"ל מועצת המובילים דוד כוכבא, להלן עיקרי הדברים.

בבסיס הדיון עמד נושא תיאום הסדרי עבודה בין חברות ההובלה והנמל, במטרה לייעל את העבודה ולקצר את זמני השהיה של המשאיות בנמל.

הנקודות העיקריות שעלו בדיון ושמהוות שיפור ניכר בהתנהלות של חברות ההובלה מול הנמל הינן:

1. **זמני פעילות הנמל** - הנמל פועל ב - 3 משמרות מלאות ובתוך כך מעודד את פיזור שעות העבודה, לרבות עבודות בשעות הלילה, על מנת להקל על העומסים בשעות היום.
2. **נוהל הרישום** - הרישום מתבצע באמצעות שני שידורים:
3. שידור מטען
4. קביעת תור

מדובר במודל שונה מזה שהורגלו אליו חברות ההובלה בעבר, עם זאת הנהלת הנמל מבטיחה יעילות מקסימלית בשאיפה לקצר את זמני השהייה בנמל סביב ה - 30 דקות.

1. **קליטת מכולות ריקות** - הנמל קולט ישירות אליו מכולות ריקות, כולל בשעות הלילה, מחברות ספנות שעובדות עימו ובכללן MSC כחברה מובילה וחברות רבות נוספות. על כן, יש לוודא מול סוכן האוניה הפנייה לנמל לצורך פריקת מכולות ריקות ולא למסופים.

נמל הדרום נמצא בתקופת הרצה ועל כן יש לקחת בחשבון כי ייתכנו תקלות כתוצאה מחבלי לידה.

חברות ההובלה מוזמנות להעביר מידע בזמן אמת למשרדי המועצה על מנת שנוכל להטמיע את תיקון התקלות מהר ככל האפשר.

**בברכה,**



**גבי בן - הרוש**

**העתק:** דוד כוכבא - מנכ"ל